**Родни Норвел Стаки** (Сиетл, 21 април 1986) е поранешен американски кошаркар, кој играл десет години во НБА за екипите на Детроит Пистонс и Индијана Пејсерс.

Кариера
-------

### Колеџ кариера

Стаки играл на колеџ за Истрн Вашингтон Иглс универзитетот. Во својата втора сезона Стаки имал просек од 24.6 бода, 5.5 асистенции, 4.7 скока, и 2.4 украдени топки по натпревар. Против Портланд Стејт тој уфрлил највисоки 36 бода.

На 11 јануари 2009, дресот со број 3. кој го носел Родни бил повлечен од употреба.

#### Колеџ статистика

| Година | Екипа | ОН | СН | МПН | ПШИ | 3П% | СФ% | СкПН | АсПН | УТПН | БлПН | ППН |
| --- | --- | --- | --- | --- | --- | --- | --- | --- | --- | --- | --- | --- |
| 2005–06 | Иглс | 30 | 30 | 33.0 | .490 | .372 | .760 | 4.8 | 4.1 | 2.2 | 0.3 | 24.2 |
| 2006–07 | Иглс | 29 | 29 | 33.3 | .453 | .267 | .846 | 4.7 | 5.5 | 2.4 | 0.3 | 24.6 |

### НБА

#### Детроит Пистонс (2007-2014)

Стаки со Детроит Пистонс за време на загревање
Во 2007 тој бил избран од страна на Детроит Пистонс како 15-ти пик во првиот круг на драфтот. За време на летната лига Стаки експлодирал. Просечно бележел по 32.1 бод, 5.5 скока и 9.1 асистенција. Родни ја имал таа несреќа да ја скрши левата рака во последниот натпревар од подготовките за новата сезона, што го чинело пауза од НБА паркетите околу 8 недели. Сепак, по успешната рехабилитација од повредата Стаки го направил своето деби во НБА лигата на 21 декември 2007 против Мемфис Гризлис, уфрлувајќи 11 бода за 6 минути поминати на паркетот. Во неговата руки сезона тој имал просек од 7.6 бода, 2.3 скока и 2.8 асистенции играјќи по 19 минути по натпревар во просек: сепак треба да се нагласи дека тој започнал како стартер само во два од 57 натпревари во колку играл во регуларниот дел од сезоната. Тој, исто така, одиграл важна улога и во плеј-офот и имал по 8.2 бода по натпревар, помагајќи му на Детроит да стигнат до конференциското финале, каде биле поразени од Бостон Селтикс со 4-2.

На крајот од сезоната 2007-08 Стаки бил избран во All-Rookie екипата.

Следната сезона Стаки станал редовен стартер во првата петорка на Пистонс, заземајќи го местото на главен плејмејкер на тимот по заминувањето на Чонси Билапс од клубот. На 23 декември 2008, во натпревар против Чикаго Булс, Стаки постигнал 40 бода што е негов личен рекорд за најмногу постигнати бодови на еден натпревар. Тој имал 13.4 бода по натпревар во регуларниот дел од сезоната, а 15 во плеј-офот. Стаки исто така настапил на ол-стар викендот 2009, играјќи за Софмор тимот кој ги победил дебитантите со 122-116, а тој имал 12 бода, 3 скока и 9 асистенции.

Сезоната 2009-10 била најдобра за Стаки во неговата НБА кариера, во многу статистички показатели како: најмногу започнати натпревари како стартер (67), најмногу бодови по натпревар (16.6), најмногу остварени скокови по натпревар (3.8), најмногу украдени топки по натпревар (1.4).

На 23 март 2011, во поразот 94-100 од Мајами Хит, Стаки извел фантастично забивање преку центарот на Хит Крис Бош.

#### Индијана Пејсерс (2014-2017)

На 21 јули 2014, Стаки потпишал за Индијана Пејсерс. На 10 март 2015, тој ги постигнал својте највисоки за сезоната 34 бода во победата над Орландо Меџик.

На 28 март 2017, поради повреда на левата тетива Стаки бил изваден од акција околу 4 до 6 недели. Следниот ден тој бил отпуштен од Индијана.

Статистика на кариерата
-----------------------

Стаки го предводи нападот на Пистонс против Бобкетс
### Општи податоци

*Статистика од 11 јануари 2013*

* Најмногу бодови на еден натпревар: 40 против Чикаго Булс (23/12/2008)
* Најмногу скокови: 11 против Бостон Селтикс (20/01/2010)
* Најмногу асистенции: 14, на двапати
* Најмногу блокади: 2, три наврати

| Легенда |
| --- |
|   ОН | Одиграно натпревари |   СН  | Натпревари како стартер |  МПН  | Минути по натпревари |
|  ПШИ%  | Процент на шут од игра |  3П%  | Процент на шут за три бода |  СФ%  | Процент на шут за слободни фрлања |
|  СкПН  | Скокови по натпревар |  AсПН  | Асистенции по натпревар |  УТПН  | Украдени топки по натпревар |
|  БлПН  | Блокади по натпревар |  ППН  | Поени по натпревар |  **Задебелено**  | Најдобро во кариерата |

### Регуларен дел од сезоната

| Година | Екипа | ОН | СН | МПН | ПШИ | 3П% | СФ% | СкПН | АсПН | УТПН | БлПН | ППН |
| --- | --- | --- | --- | --- | --- | --- | --- | --- | --- | --- | --- | --- |
| 2007-08 | САД Детроит Пистонс | 57 | 2 | 19.0 | .401 | .188 | .814 | 2.3 | 2.8 | .9 | .1 | 7.6 |
| 2008-09 | САД Детроит Пистонс | **79** | 65 | 31.9 | **.439** | .295 | .803 | 3.5 | 4.9 | 1.0 | .1 | 13.4 |
| 2009-10 | САД Детроит Пистонс | 73 | **67** | **34.2** | .405 | .228 | .833 | **3.8** | 4.8 | **1.4** | **.2** | **16.6** |
| 2010-11 | САД Детроит Пистонс | 70 | 54 | 31.2 | **.439** | .289 | **.866** | 3.1 | **5.2** | 1.1 | .1 | 15.5 |
| 2011-12 | САД Детроит Пистонс | 55 | 48 | 29.9 | .429 | **.317** | .834 | 2.6 | 3.8 | .8 | **.2** | 14.8 |
| 2012-13 | САД Детроит Пистонс | 76 | 24 | 28.6 | .406 | .302 | .783 | 2.8 | 3.6 | .7 | **.2** | 11.5 |
| Кариера |  | 410 | 260 | 29.5 | .421 | .288 | .826 | 3.1 | 4.2 | 1.0 | .2 | 13.4 |

### Плеј-оф

| Година | Екипа | ОН | СН | МПН | ПШИ | 3П% | СФ% | СкПН | АсПН | УТПН | БлПН | ППН |
| --- | --- | --- | --- | --- | --- | --- | --- | --- | --- | --- | --- | --- |
| 2008 | САД Детроит Пистонс | **17** | 2 | 22.4 | .371 | **.286** | **.879** | 1.9 | 3.4 | **1.1** | **.1** | 8.2 |
| 2009 | САД Детроит Пистонс | 4 | **4** | **32.0** | **.393** | .000 | .857 | **2.3** | **5.3** | .0 | .0 | **15.0** |
| Кариера |  | 21 | 6 | 24.2 | .379 | .133 | .875 | 2.0 | 3.8 | .9 | .1 | 9.5 |

Надворешни врски
----------------

* Профил на Родни Стаки scoresway
* ESPN

Наводи
------

1. ↑
2. ↑  Rodney Stuckey Stats, News, Videos, Highlights, Pictures, Bio – ESPN
3. ↑  All star 2009
4. ↑  Rodney Stuckey dunks on Chris Bosh 3-23-11
5. ↑  „Injury Updates on Rodney Stuckey and Al Jefferson". *NBA.com*. March 28, 2017. Посетено на March 28, 2017.
6. ↑  „Pacers Waive Rodney Stuckey". *NBA.com*. March 29, 2017. Посетено на March 29, 2017.